Ako na nový rok, tak po celý rok ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
Krásny deň teší nás, že sa vám môžeme prihovoriť aj v novom roku. Veríme, že dobré skutky nemajú dátum spotreby, a preto chceme spolu s vami pokračovať v podpore tých, ktorí ju potrebujú, aj v roku 2025. Len nedávno ste pomohli mnohým ľuďom prežiť krajšie Vianoce. Táto štedrosť však nemusí skončiť s posledným sviatkom. Spolu môžeme prinášať pomoc a nádej počas celého roka. Ďakujeme, že ste pri tom s nami!
Trendujúca kampaň: Pomôžme Dianke
Príbeh Dianky je aj príbehom komunity. Keď sa táto mladá žena ocitla v bdelej kóme v dôsledku progresívnej sklerózy multiplex, dozvedeli sa o tom členovia rady rodičov školy, v ktorej Diankina mama pracuje, a rozhodli sa pomôcť. Založili preto kampaň na pomoc Dianke, aby sa jej rodina dokázala o dcéru postarať a nepadnúť do bludného kruhu vyčerpania a chudoby. Pomôžme spoločne zabezpečiť Dianke rehabilitácie, špeciálne zdravotné pomôcky či opatrovateľskú službu!
Pomôžme Dianke
Začínajúce kampaň: Slovensko je Európa
Iniciatíva Mier Ukrajine v týchto dňoch zvoláva verejné zhromaždenia a vyhlasuje občiansku pohotovosť. Reaguje tým na utajovanú cestu premiéra do Moskvy s nejasným programom a so žiadnymi výsledkami. V jedenástich slovenských mestách sa už 10. januára budú konať protestné zhromaždenia poukazujúce na to, že nekompetentné vládnutie tejto vlády poškodzuje našu krajinu a jej smerovanie. Podporme organizáciu týchto protestov, aby sa ich posolstvo dostalo k čo najväčšiemu počtu ľudí.
Podporme organizáciu protestov
Končiaca kampaň: Presťahujme KC Priestor
PRIESTOR je komunitno-kultúrne centrum v Seredi, ktoré funguje už celé desaťročie. Je to bezpečný a kreatívny priestor pre študentov, lokálnych umelcov, rodiny a všetkých, ktorí si v ňom vychutnali nespočetné kultúrne podujatia. Doterajšie priestory centra už ale nie sú dostupné. Pomôžme spolu centru presťahovať sa, aby mohlo fungovať a pomáhať komunite aj naďalej!
Pomôžme presťahovať KC Priestor
Naštartuj projekt: Pomôžme vydať CD/LP Smrť v paradajkovej omáčke
Smrť v paradajkovej omáčke je názov albumu, v ktorom sa spájajú básne známej poetky Mirky Ábelovej so špičkou slovenskej džezovej scény. Spájajú v sebe poéziu o láske a smrti, improvizáciu a jedinečné prepojenie viacerých umelcov. Podporte jeho vydanie a vyberte si spomedzi hudobných a literárnych odmien tú svoju!
Podporme vznik CD/LP Mirky Ábelovej
Donio odporúča: Zabezpečme generátory pre ľudí na Ukrajine
OZ Berkat Slovensko spustilo prvú výzvu na nákup generátorov ešte v roku 2022. Vtedy pomohli Technickému lýceu v Kyjive a 101-ročnej pani Eleonóre. Tieto generátory a nabíjacie stanice odvtedy pomohli tisíckam ľudí - civilistom, ale i vojenským medikom v zákopoch a v poľných zdravotníckych centrách. Pomôžme ich zakúpiť ešte viac, aby tak pomáhali na Ukrajine aj naďalej!
Pomôžme ľuďom na Ukrajine
Ďakujeme, že aj v tomto roku pomáhate šíriť dobro a solidaritu v našej spoločnosti. Tím Donio Slovensko 🧡
Na Donio meníme príbehy, na ktorých záleží Všetky zverejnené výzvy a kampane splnili podmienky používania našej platformy a prešli overením. Ich zakladatelia budú postupne prostredníctvom aktualít uvádzať informácie, ako v rámci deklarovaného účelu využili finančné prostriedky.
Tento e-mail bol odoslaný na adresu xxx@ureader.com. Odosielatelom je Donio tím, ahoj@donio.sk.
Z odberu se môžete odhlásiť.

Rádi doručujeme e-maily, které pomáhají. www.smartemailing.cz
Jsme partner českých firem pro efektivní marketingovou komunikaci, která pomáhá i vydělává.